har maattet fælde, fordi de blev for høje. To Eksemplarer stammede 

 fra Frø, hjembragte fra Brasilien af GalatheaÆkspeditionen i 1847; 

 de var i 1888 saa høje, at deres Baljer maatte nedgraves saa dybt 

 i »Gulvet«, som de underjordiske Kanaler tillod det; men allerede 

 faa Aar efter var denne Galgenfrist udløbet, saa de i 1893 maatte 

 fældes. Et tredje Eksemplar, som var skænket af Dr. Stockfleth 

 i 1883, voksede i 1918 igennem Glastaget og maatte derfor næste 

 Aar fældes. 



Et Eksemplar af Sukkerpalmen (Arenga saccharifera) var i 

 1856 kommet til Haven som ung Plante. Dén var i 1891 saa høj, 

 at et af dens mægtige Blade voksede næsten en Meter ud gennem 

 Glastaget, og i 1893 skete det samme. Der støbtes nu en 1'/^ m 

 dyb Betonbrond, i hvilken den anbragtes. En halv Snes Aar efter 

 (1904) begyndte den at blomstre og fortsatte dermed i to Aar, 

 hvorefter den i Eftersommeren 1906 døde og fældedes. 



En tilsvarende Skæbne havde den ejendommelige Palme, Caryota 

 urens, som i 1820 var sendt fra Calcutta af Dr. N. Wallich, en 

 dansk Læge, der kom ud til Trankebar og senere gik i engelsk 

 Tjeneste, hvor han blev en kendt Botaniker (i en lang Aarrække 

 Direktør for den botaniske Have i Calcutta). Den blomstrede i 1883 

 —84 og maatte Aaret efter (1885) fældes paa Grund af sin Størrelse. 



Ogsaa en Viftepalme, Livistona sinensis, der i 1853 var modtaget 

 som større Plante fra Gartner Hempel, Sølyst, maatte i 1919 fældes, 

 efter at den i en Aarrække havde blomstret (første Gang i 1902). 

 Den (Fig. 23) vejede da 615 kg og bar 15 kg Frugter og 50 Blade. 

 En anden Art af samme Slægt, L. oliviformis, som var kommet fra 

 Amsterdam i 1850, blomstrede for første Gang i 1895. Den er nu 

 Væksthusenes mest voluminøse Plante, blomstrer næsten aarligt og 

 sætter ikke sjældent Frugt. Af en tredje Art, L. australis, fik Haven 

 i 1908 et stort og smukt Eksemplar som Gave fra Kammerherre 



HoWDEN#RøNNENKAMP. 



Af Palmer kan endnu nævnes en stor Thrinax elegans, som blev 

 skænket af Gartner Petersen, Ourupgaard i 1877, og som endnu lever. 



5. FORSKELLIGE ENKIMBLADEDE (MONOCOTYLEDONES) 



Det er ikke sjældent, at de i Væksthusene dyrkede Bananer 

 (Musa) blomstrer; i 1878 var det Tilfældet med ikke mindre end 

 5 Arter. I 1923 og 1924 har en stor Musa sapientum blomstret og 

 sat moden, velsmagende Frugt. 



46 



